title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének az egyes, hűtőközeget tartalmazó kompresszorok csapágycsészéiben és -béléseiben felhasznált ólomra megadott mentesség tekintetében, a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, adott alkalmazásra szolgáló, ólmot tartalmazó berendezésekre vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. A RoHS 2 irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza; míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozás már érvényben van, a di(2-etilhexil)-ftalátra (DEHP), a benzin-butil-ftalátra (BBP), a dibutil-ftalátra (DBP) és a diizo-butil-ftalátra (DIBP) vonatkozó korlátozások 2019. július 22-től alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek jegyzékbe vételéről, megújításáról, módosításáról és törléséről) rendelkezik. Az 5. cikk (1) bekezdésének a) pontja értelmében ahhoz, hogy a III. és a IV. mellékletben szereplő, a korlátozás alól mentesülő alkalmazások jegyzékébe további anyagok és alkatrészek is felvételt nyerjenek, elő kell írni, hogy felvételük nem gyengítheti az 1907/2006/EK rendelet által a környezet és az egészség tekintetében biztosított védelmet, és hogy az alábbi feltételek valamelyikének teljesülnie kell: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, műszakilag vagy tudományosan nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Az 5. cikk (1) bekezdése szerint az Európai Bizottság (a továbbiakban: Bizottság) a 20. cikknek megfelelően elfogadott, felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentességek megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               Az 5. cikk (3) bekezdésében és az V. mellékletben foglalt rendelkezéseknek megfelelően, amelyek lehetővé teszik, hogy az érdekeltek mentességet kérjenek az anyagokra vonatkozó korlátozások alól, a Bizottsághoz a RoHS 2 irányelv közzététele óta számos új mentességre irányuló, valamint már hatályban lévő mentesség megújítása iránti kérelem
                  2
                érkezett.

               2014. október 7-én a Bizottsághoz kérelem érkezett az ólomnak a fűtő-, szellőztető-, légkondicionáló és hűtőberendezések legfeljebb 9 kW mért felvett elektromos teljesítményű, hűtőközeget tartalmazó kompresszorainak csapágycsészéiben és -béléseiben való felhasználására vonatkozó, a III. mellékletben foglalt 9. b) mentesség meghosszabbítása tekintetében.

               A mentességekre irányuló kérelmek értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó
                  3
               , online konzultációt
                  4
                folytatott. Három érdekelt fél kifejezetten támogatta a mentesség meghosszabbítását a kért szövegezéssel és a kért időtartamra. A benyújtott észrevételek részletesen ismertették azokat a területeket, ahol a mentességet elengedhetetlennek tekintik.

               A kérelem értékelését tartalmazó végleges jelentés
                  5
                közzététele megtörtént, az érdekelt felek értesítést kaptak. A projekt összefoglalója az Europa internetes oldalon keresztül érhető el
                  6
               .

               Ezt követően a Bizottság a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal is konzultált. 2016. március 17-én a Bizottság a RoHS 2 irányelv III. mellékletének módosítására irányuló, az összes szükséges háttér-információval ellátott javaslatot küldött a szakértőknek, felkérve őket, hogy a 2016. április 19-i ülésen véleményezzék azt. A szakértői csoport egyhangúlag támogatta a javaslatot, hogy a hűtőközeget tartalmazó kompresszorok csapágycsészéiben és -béléseiben felhasznált ólom az érintett kategóriára vonatkozó 9. b) mentesség eredeti lejárati határidejétől (2016. július 21.) számított további 3 évre mentességet kapjon. A minőségi jogalkotásra vonatkozó iránymutatásnak megfelelően a felhatalmazáson alapuló jogi aktus tervezetét négyhetes véleménynyilvánítási időszakra közzétették a minőségi jogalkotási portálon. Három észrevételt érkezett be. Mindhárom hozzászóló támogatta a felhatalmazáson alapuló jogi aktus elfogadását. Az 5. cikk (3)–(7) bekezdésében előírt minden szükséges intézkedésre sor került. A Tanács és a Parlament minden releváns intézkedésről értesítést kapott.

               A végleges jelentés különösen a következő műszaki információkat emelte ki (lásd az 5. lábjegyzetben említett jelentést):

               A hűtőközeget tartalmazó, a hűtőközeg szivárgásának megelőzése érdekében hermetikusan zárt kompresszorok csapágyaiban használnak ólmot. Az ólom nem megfelelő kenés esetén szilárd kenőanyag szerepét betöltve biztosítja, hogy a csapágyban kicsi legyen a súrlódás; nem megfelelő kenés akkor alakulhat ki, ha a kenőolaj feloldódik a hűtőközegben.

               Noha az ólommentes csapágy megvalósítható, még mindig nem alkalmas arra, hogy megbízható módon helyettesítse a legfeljebb 9 kW mért felvett elektromos teljesítményű, hűtőközeget tartalmazó kompresszorok ólmot tartalmazó csapágyait.

               A legfeljebb 9 kW mért felvett elektromos teljesítményű, hűtőközeget tartalmazó kompresszorokhoz való ólommentes csapágyak megbízhatóságának vizsgálata még folyamatban van, és várhatóan még további három évet igényel.

               Az 1–7. és a 10. kategória értékelésének eredményei azt mutatják, hogy amennyiben a III. mellékletben foglalt 9. b) bejegyzés megfogalmazása „Ólom a fűtő, szellőztető, légkondicionáló és hűtő alkalmazásokban használt, legfeljebb 9 kW mért felvett elektromos teljesítményű, hűtőközeget tartalmazó, hermetikus spirálkompresszorok csapágycsészéiben és -béléseiben”, a rá vonatkozó mentességi kérelem esetében az 5. cikk (1) bekezdésének a) pontjában meghatározott kritériumok közül legalább egy teljesül, a megújítás tehát a háztartási nagygépek (azaz az I. melléklet 1. kategóriája) esetében indokolt. Mivel az érintett alkalmazások esetében kellően megbízható alternatívák ma még nem állnak rendelkezésre, és nem is várható, hogy hamarosan a piacra kerülnek, továbbá figyelembe véve az ágazatban folyó innováció jellemző ütemét, a mentesség érvényességének három évre való meghosszabbítása várhatóan nem lesz káros hatással az innovációra. Az 1–7. és a 10. kategóriától eltérő kategóriák esetében a jelenlegi mentesség az 5. cikk (2) bekezdésében megállapított ideig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A javasolt jogi aktus az ólom adott alkalmazásokban való használata érdekében mentességet biztosít a 2011/65/EU irányelvben bizonyos anyagokra előírt korlátozások alól.

               A javasolt jogi aktus a 2011/65/EU irányelv rendelkezéseinek és különösen 5. cikke (1) bekezdése a) pontjának megfelelően felhatalmazáson alapuló irányelv.

               A javasolt jogi aktus célja, hogy az elektromos és elektronikus berendezések gyártói számára jogbiztonságot és fenntartható piaci feltételeket biztosítson; e célból egyes, egyébként tiltott anyagok adott alkalmazásait – a RoHS 2 irányelv rendelkezéseinek és az irányelvben meghatározott feltételeknek, valamint a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezi.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2017.3.13.)

               a 2011/65/EU európai parlamenti és tanácsi irányelv III. mellékletének az egyes, hűtőközeget tartalmazó kompresszorok csapágycsészéiben és -béléseiben felhasznált ólomra megadott mentesség tekintetében, a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  7
                és különösen annak 5. cikke (1) bekezdésének a) pontjára,

               mivel:

               (1)A 2011/65/EU irányelv szerint tilos az ólmot tartalmazó elektromos és elektronikai berendezések forgalomba hozatala.

               (2)A hűtőközeget tartalmazó, a hűtőközeg szivárgásának megelőzése érdekében hermetikusan zárt kompresszorok csapágyaiban használnak ólmot. Az ólom nem megfelelő kenés esetén szilárd kenőanyag szerepét betöltve biztosítja, hogy a csapágyban kicsi legyen a súrlódás.

               (3)Noha az ólommentes csapágy megvalósítható, még mindig nem alkalmas arra, hogy megbízható módon helyettesítse a legfeljebb 9 kW mért felvett elektromos teljesítményű, hűtőközeget tartalmazó kompresszorok ólmot tartalmazó csapágyait.

               (4)Ezért az ólomnak a fűtő, szellőztető, légkondicionáló és hűtő alkalmazásokban használt, legfeljebb 9 kW mért felvett elektromos teljesítményű, hűtőközeget tartalmazó, hermetikus spirálkompresszorok csapágycsészéiben és -béléseiben történő használatára indokolt 2019. július 21-ig mentességet adni. A fűtő, szellőztető, légkondicionáló és hűtő alkalmazások innovációs ciklusához viszonyítva a fenti időszak ilyetén megállapítása valószínűleg nem jár káros hatással az innovációra.

               (5)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [dátum –12 hónappal ezen irányelv hatályba lépése után]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [dátum –12 hónappal ezen irányelv hatályba lépése után]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, 2017.3.13.-én.

                     a Bizottság részéről

                     elnök
                     Jean-Claude JUNCKER

                     (1)
                  HL L 174., 2011.7.1., 88. o.

                     (2)
                  Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm

                     (3)
                  A konzultációban részt vevő felek jegyzékét rendszeresen frissítik és karbantartják; a jegyzék ágazati szervezeteket, gyártókat és beszállítókat, újrafeldolgozó üzemeket, fogyasztói és civilszervezeteket, felsőoktatási intézményeket és a tagállamok képviselőit stb. tartalmazza.

                     (4)
                  A
                  konzultációs időszak
                   2015. április 24-től 2015. június 19-ig tartott.

                     (5)

                     Értékelő jelentés

                     (6)

                  http://ec.europa.eu/environment/waste/rohs_eee/adaptation_hu.htm

                     (7)
                  HL L , , . o.

    ---documentbreak---

               MELLÉKLET

               a következőhöz:

               A BIZOTTSÁG (EU) FELHATALMAZÁSON ALAPULÓ IRÁNYELVE

               a 2011/65/EU európai parlamenti és tanácsi irányelv III. mellékletének az egyes, hűtőközeget tartalmazó kompresszorok csapágycsészéiben és -béléseiben felhasznált ólomra megadott mentesség tekintetében, a műszaki fejlődéshez történő hozzáigazítás céljából történő módosításáról

               A III. mellékletben a 9. b) pont helyébe a következő szöveg lép:

               „

                        9. b)

                        Ólom a fűtő, szellőztető, légkondicionáló és hűtő alkalmazásokban használt, hűtőközeget tartalmazó kompresszorok csapágycsészéiben és -béléseiben

                        A 8., a 9. és a 11. kategóriára vonatkozik; a mentesség a következő időpontokban lejár:

                        a 8. kategóriába tartozó in vitro diagnosztikai orvostechnikai eszközök esetében 2023. július 21-én,

                        a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21-én,

                        a 8. és a 9. kategória esetében 2021. július 21-én.

                        9. b) I.

                        Ólom a fűtő, szellőztető, légkondicionáló és hűtő alkalmazásokban használt, legfeljebb 9 kW mért felvett elektromos teljesítményű, hűtőközeget tartalmazó, hermetikus spirálkompresszorok csapágycsészéiben és -béléseiben

                        Az 1. kategóriára vonatkozik; 2019. július 21-én lejár.

               ”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a fényvisszaverő mintaként használt üvegszűrőkben és üvegekben lévő ólomra megadott mentesség tekintetében, a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, adott alkalmazásra szolgáló, kadmiumot és ólmot tartalmazó berendezésekre vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. A RoHS 2 irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza; míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozás már érvényben van, a di(2-etilhexil)-ftalátra (DEHP), a benzin-butil-ftalátra (BBP), a dibutil-ftalátra (DBP) és a diizo-butil-ftalátra (DIBP) vonatkozó korlátozások 2019. július 22-től alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek jegyzékbe vételéről, megújításáról, módosításáról és törléséről) rendelkezik. Az 5. cikk (1) bekezdésének a) pontja értelmében ahhoz, hogy a III. és a IV. mellékletben szereplő, a korlátozás alól mentesülő alkalmazások jegyzékébe további anyagok és alkatrészek is felvételt nyerjenek, elő kell írni, hogy felvételük nem gyengítheti az 1907/2006/EK rendelet által a környezet és az egészség tekintetében biztosított védelmet, és hogy az alábbi feltételek valamelyikének teljesülnie kell: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, műszakilag vagy tudományosan nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Az 5. cikk (1) bekezdése szerint az Európai Bizottság (a továbbiakban: Bizottság) a 20. cikknek megfelelően elfogadott, felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentességek megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               Az 5. cikk (3) bekezdésében és az V. mellékletben foglalt rendelkezéseknek megfelelően, amelyek lehetővé teszik, hogy az érdekeltek mentességet kérjenek az anyagokra vonatkozó korlátozások alól, a Bizottsághoz a RoHS 2 irányelv közzététele óta számos új mentességre irányuló, valamint már hatályban lévő mentesség megújítása iránti kérelem
                  2
                érkezett.

               2014. november 11-én a Bizottsághoz kérelem érkezett a kadmiumnak és az ólomnak a reflexiós tényezőre vonatkozó követelmények céljára (fényvisszaverő mintaként) használt üvegszűrőkben és üvegekben való felhasználására vonatkozó, a III. mellékletben foglalt 13. b) mentesség meghosszabbítása tekintetében.

               A mentességekre irányuló kérelmek értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó
                  3
               , online konzultációt
                  4
                folytatott. Az érdekelt felekkel folytatott konzultáció során öt észrevétel érkezett a következőkre vonatkozóan: a kadmium és az ólom fénytörési mintákban való felhasználása, a 39. számú mentességgel való összefüggés, a 13. b) kivételen alapuló egyes optikai alkalmazások, amelyek például a gyógyászatban a diagnózisok helyességének biztosításához szükségesek, és a különböző kategóriákra vonatkozó időtartamok. Három érdekelt fél támogatta a mentesség meghosszabbítását a kért szövegezéssel és a kért időtartamra.

               A kérelem értékelését tartalmazó végleges jelentés
                  5
                közzététele megtörtént, az érdekelt felek értesítést kaptak. A projekt összefoglalója az Europa internetes oldalon keresztül érhető el
                  6
               .

               Ezt követően a Bizottság a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal is konzultált. 2016. március 17-én a Bizottság a RoHS 2 irányelv III. mellékletének módosítására irányuló, az összes szükséges háttér-információval ellátott javaslatot küldött a szakértőknek, felkérve őket, hogy a 2016. április 19-i ülésen véleményezzék azt. A szakértői csoport egyhangúlag támogatta a javaslatot, hogy az 1–7. és a 10. kategóriában az optikai alkalmazásokban használt üvegekben lévő ólom és/vagy kadmium öt évre mentességet kapjon. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló jogi aktus tervezetét négyhetes véleménynyilvánítási időszakra közzétette a minőségi jogalkotási portálon. Három észrevétel érkezett, amelyek egyöntetűen támogatták a felhatalmazáson alapuló jogi aktus tervezetének elfogadását. Az 5. cikk (3)–(7) bekezdésében előírt minden szükséges intézkedésre sor került. A Tanács és a Parlament minden releváns intézkedésről értesítést kapott.

               A végleges jelentés különösen a következő műszaki információkat emelte ki (lásd az 5. lábjegyzetben említett jelentést):

               A kadmiumot és/vagy ólmot tartalmazó optikai üvegszűröket az elektromos és elektronikai berendezések számos típusában az optikai alkalmazások széles skálájában használják. Míg kadmiumot az optikai üvegszűrők több típusa is tartalmaz, addig ólom csupán néhányukban található. A kadmiumot és az ólmot egyaránt azért alkalmazzák, mert felhasználásuk olyan egyedi optikai tulajdonságokat tesz lehetővé, mint például a megfigyelési szögtől független éles határvonal a látható spektrumban.

               A kadmiumot és/vagy ólmot tartalmazó üvegek alternatíváinak többsége nem eredményez ilyen éles határvonalat adott hullámhosszon. Az interferenciaszűrők éles határvonalat eredményeznek, de a hullámhossz, amelyen ez bekövetkezik, a megfigyelési szögtől függ, így ezek számos alkalmazás esetében nem megfelelőek. Noha számos helyettesítési lehetőség létezik, ezek nem biztosítanak minden alkalmazáshoz kellően éles határvonalat. Abban a néhány esetben, amelyben az alternatívák állítólag kielégítő teljesítményt nyújtanak e tekintetben, a felhasznált anyagok túlságosan érzékenyek a működés környezeti feltételeire (például a melegre vagy UV-fényre), így nem minősülnek hasonlóan megbízhatónak.

               Ilyen értelemben noha egyes alkalmazásokra léteznek alternatívák, ezek az alternatívák sok más alkalmazásra, például a kolloid szuszpenzióval és hőkezeléssel színezett üvegszűrők és ionokkal színezett optikai üvegszűrők előállítására még mindig nem alkalmasak.

               Ezen alkalmazásra alternatívát találni bonyolult és időigényes folyamat, ezért az 1–7. és a 10. kategória esetében az 5 éves időtartam indokolt.

               Az 1–7. és a 10. kategória értékelésének eredményei azt mutatják, hogy amennyiben a III. mellékletben foglalt 13. b) bejegyzés megfelel az ezen irányelv mellékletében szereplő megszövegezésnek, a rá vonatkozó mentességi kérelem esetében az 5. cikk (1) bekezdésének a) pontjában meghatározott kritériumok közül legalább egy teljesül, a meghosszabbítás tehát indokolt. Mivel az érintett alkalmazások esetében kellően megbízható alternatívák ma még nem állnak rendelkezésre, és nem is várható, hogy hamarosan a piacra kerülnek, továbbá figyelembe véve az ágazatban folyó innováció jellemző ütemét, a mentesség érvényességének öt évre való meghosszabbítása várhatóan nem lesz káros hatással az innovációra. Az 1–7. és a 10. kategóriától eltérő kategóriák esetében a jelenlegi mentesség az 5. cikk (2) bekezdésében megállapított ideig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A javasolt jogi aktus az ólom és/vagy a kadmium adott alkalmazásokban való használata érdekében mentességet biztosít a 2011/65/EU irányelvben bizonyos anyagokra előírt korlátozások alól.

               A javasolt jogi aktus a 2011/65/EU irányelv rendelkezéseinek és különösen 5. cikke (1) bekezdése a) pontjának megfelelően felhatalmazáson alapuló irányelv.

               A javasolt jogi aktus célja, hogy az elektromos és elektronikus berendezések gyártói számára jogbiztonságot és fenntartható piaci feltételeket biztosítson; e célból egyes, egyébként tiltott anyagok adott alkalmazásait – a RoHS 2 irányelv rendelkezéseinek és az irányelvben meghatározott feltételeknek, valamint a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezi.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2017.3.13.)

               a 2011/65/EU európai parlamenti és tanácsi irányelv III. mellékletének a fényvisszaverő mintaként használt üvegszűrőkben és üvegekben lévő ólomra megadott mentesség tekintetében, a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  7
                és különösen annak 5. cikke (1) bekezdésének a) pontjára,

               mivel:

               (1)A 2011/65/EU irányelv szerint tilos az ólmot vagy kadmiumot tartalmazó elektromos és elektronikai berendezések forgalomba hozatala.

               (2)A kadmiumot vagy ólmot tartalmazó optikai üvegszűröket az elektromos és elektronikai berendezések számos típusában az optikai alkalmazások széles skálájában használják. A kadmiumot és az ólmot egyaránt azért alkalmazzák, mert felhasználásuk olyan egyedi optikai tulajdonságokat tesz lehetővé, mint például a megfigyelési szögtől független éles határvonal a látható spektrumban.

               (3)Noha számos helyettesítési lehetőség létezik, ezek nem biztosítanak minden alkalmazáshoz kellően éles határvonalat. Abban a néhány esetben, amelyben az alternatívák állítólag kielégítő teljesítményt nyújtanak e tekintetben, a felhasznált anyagok túlságosan érzékenyek a működés környezeti feltételeire, így nem kellően megbízhatóak.

               (4)Ilyen értelemben az alternatívák még mindig nem alkalmasak sok olyan alkalmazásra, amelyre alternatívát találni bonyolult és időigényes folyamat, ezért az 1–7. és a 10. kategória esetében az öt éves időtartam indokolt.

               (5)Ezért az 1–7. és a 10. kategória esetében az egyes, kadmiumot és/vagy ólmot tartalmazó optikai üvegszűrőkre indokolt 2021. július 21-ig mentességet adni. Az érintett elektromos és elektronikai berendezések innovációs ciklusához viszonyítva a mentesség érvényességének ilyetén megállapítása valószínűleg nem jár káros hatással az innovációra.

               (6)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [dátum − az ezen irányelv hatálybalépésének időpontját 12 hónappal követő dátum]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [dátum − az ezen irányelv hatálybalépésének időpontját 12 hónappal követő dátum]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, 2017.3.13.-én.

                     a Bizottság részéről

                     elnök
                     Jean-Claude JUNCKER

                     (1)
                  HL L 174., 2011.7.1., 88. o.

                     (2)
                  Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm

                     (3)
                  A konzultációban részt vevő felek jegyzékét rendszeresen frissítik és karbantartják; a jegyzék ágazati szervezeteket, gyártókat és beszállítókat, újrafeldolgozó üzemeket, fogyasztói és civilszervezeteket, felsőoktatási intézményeket és a tagállamok képviselőit stb. tartalmazza.

                     (4)
                  A
                  konzultációs időszak
                   2015. április 24-től 2015. június 19-ig tartott.

                     (5)

                     Értékelő jelentés

                     (6)

                  http://ec.europa.eu/environment/waste/rohs_eee/adaptation_hu.htm

                     (7)
                  HL L , , . o.

    ---documentbreak---

               MELLÉKLET

               a következőhöz:

               A BIZOTTSÁG (EU) FELHATALMAZÁSON ALAPULÓ IRÁNYELVE

               a 2011/65/EU európai parlamenti és tanácsi irányelv III. mellékletének a fényvisszaverő mintaként használt üvegszűrőkben és üvegekben lévő ólomra megadott mentesség tekintetében, a műszaki fejlődéshez történő hozzáigazítás céljából történő módosításáról

               A III. mellékletben a 13. b) pont helyébe a következő szöveg lép:

               „

                        13. b)

                        A fényvisszaverő mintaként használt üvegszűrőkben és üvegekben használt kadmium és ólom

                        A 8., a 9. és a 11. kategóriára vonatkozik; a mentesség a következő időpontokban lejár:

                        a 8. kategóriába tartozó in vitro diagnosztikai orvostechnikai eszközök esetében 2023. július 21-én,

                        a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21-én,

                        a 8. és a 9. kategória esetében 2021. július 21-én.

                        13. b)–I.

                        Az ionokkal színezett optikai üvegszűrőkben lévő ólom

                        Az 1–7. és a 10. kategóriára vonatkozik; az 1–7. és a 10. kategória esetében 2021. július 21-én lejár.

                        13. b)–II.

                        A kolloid szuszpenzióval és hőkezeléssel színezett üvegszűrőkben lévő kadmium; nem tartoznak ide az e melléklet 39. pontjának hatálya alá tartozó alkalmazások.

                        13. b)–III.

                        A fényvisszaverő mintaként használt üvegekben lévő kadmium és ólom

               ”